CELEX: 32008D0686
Language: et
Date: 2008-08-20 00:00:00
Title: 2008/686/EÜ: Komisjoni otsus, 20. august 2008 , millega muudetakse otsust 2005/59/EÜ nende Slovakkia piirkondade osas, kus rakendatakse kavasid metssigadel esineva sigade klassikalise katku likvideerimiseks ja metssigade erakorraliseks vaktsineerimiseks (teatavaks tehtud numbri K(2008) 4428 all)

22.8.2008   
            
            
               ET
            
            
               Euroopa Liidu Teataja
            
            
               L 224/13
            
         
      KOMISJONI OTSUS,
   20. august 2008,
   millega muudetakse otsust 2005/59/EÜ nende Slovakkia piirkondade osas, kus rakendatakse kavasid metssigadel esineva sigade klassikalise katku likvideerimiseks ja metssigade erakorraliseks vaktsineerimiseks
   (teatavaks tehtud numbri K(2008) 4428 all)
   (Ainult slovakikeelne tekst on autentne)
   (2008/686/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti artikli 16 lõiget 1 ja artikli 20 lõiget 2,
   ning arvestades järgmist:
   
               (1)
            
            
               Komisjoni otsusega 2005/59/EÜ (2) kiideti heaks Slovakkia 31. augustil 2004. aastal esitatud kavad metssigadel esineva sigade katku likvideerimiseks ja metssigade erakorraliseks vaktsineerimiseks nimetatud liikmesriigi nendes piirkondades, mis on sätestatud kõnealuse otsuse lisas.
            
         
               (2)
            
            
               Slovakkia on nüüd teavitanud komisjoni metssigadel esineva sigade katku hiljutistest arengutest liikmesriigis. Pidades silmas olemasolevat epidemioloogilist teavet, tuleks metssigadel esineva sigade katku likvideerimise ja metssigade erakorralise vaktsineerimise kavade meetmeid laiendada, et hõlmata Rimavská Sobota, Nové Zámky, Levice ja Komárno rajoonid tervikuna.
            
         
               (3)
            
            
               Ühenduse õigusaktide läbipaistvuse tagamiseks tuleks otsuse 2005/59/EÜ lisa asendada käesoleva otsuse lisa tekstiga.
            
         
               (4)
            
            
               Seetõttu tuleks otsust 2005/59/EÜ vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/59/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Slovaki Vabariigile.
   
      Brüssel, 20. august 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 24, 27.1.2005, lk 46. Otsust on viimati muudetud otsusega 2008/88/EÜ (ELT L 28, 1.2.2008, lk 34).
   
      LISA
      
         
            „LISA
            1.   Piirkonnad, kus rakendatakse metssigadel esineva sigade klassikalise katku likvideerimise kava
            Järgmiste veterinaar- ja toiduametite ringkondade (DVFA) territooriumid: Žiar nad Hronom (hõlmab Žiar nad Hronomi, Žarnovica ja Banská Štiavnica rajoone), Zvolen (hõlmab Zvoleni, Krupina ja Detva rajoone), Lučenec (hõlmab Lučeneci ja Poltári rajoone), Veľký Krtíš hõlmab Veľký Krtíši rajooni), Komárno (hõlmab Komárno rajooni), Nové Zámky (hõlmab Nové Zámky rajooni), Levice (hõlmab Levice rajooni) ja Rimavská Sobota (hõlmab Rimavská Sobota rajooni).
            2.   Piirkonnad, kus rakendatakse kava metssigade erakorraliseks vaktsineerimiseks sigade klassikalise katku vastu
            Järgmiste veterinaar- ja toiduametite ringkondade (DVFA) territooriumid: Žiar nad Hronom (hõlmab Žiar nad Hronomi, Žarnovica ja Banská Štiavnica rajoone), Zvolen (hõlmab Zvoleni, Krupina ja Detva rajoone), Lučenec (hõlmab Lučeneci ja Poltári rajoone), Veľký Krtíš hõlmab Veľký Krtíši rajooni), Komárno (hõlmab Komárno rajooni), Nové Zámky (hõlmab Nové Zámky rajooni), Levice (hõlmab Levice rajooni) ja Rimavská Sobota (hõlmab Rimavská Sobota rajooni).”